Ә бөгөн тауыш асығыраҡ сыҡҡан һымаҡ. Яҡындараҡ һөйләй теге кешекәй. Ир кеше һөйләшкән икән Зәриә менән. Бөгөн белде. Тик ниндәй салыш ҡабырға тураһында һаман ҡабатлайҙыр – быныһын Зәриә аңламай. Кемдең ҡабырғаһы салыш икән?. Зәриәнең үҙенеке түгелдер ҙә ул? Салыш ҡабырға тигән һүҙҙәре генә тупаҫ. Шул һүҙҙәрҙе ишетһә, Зәриәнең йөҙө сирылып китә шикелле хатта. Ә ҡалған яғы оҡшай.